GFPT โบรกอัพกำไรปี 65-66 ตามปริมาณ-ราคาขายไก่พุ่ง ลุ้นปีนี้แตะ 1.6 พันล.
GFPT โบรกปรับประมาณการกำไรสุทธิปี 65-66 ตามปริมาณ-ราคาขายไก่พุ่ง และต้นทุนวัตถุดิบที่เริ่มปรับตัวลง ลุ้นปีนี้แตะ 1.6 พันล. ปี 66 ทะลุ 1.78 พันลบ. แนะซื้อเป้าใหม่ 19 บาท
GFPT โบรกปรับประมาณการกำไรสุทธิปี 65-66 ตามปริมาณ-ราคาขายไก่พุ่ง ลุ้นปีนี้แตะ1.6 พันล. ปี 66 ทะลุ 1.78 พันลบ. แนะซื้อเป้าใหม่ 19 บาท
25 ก.ค. 2565

บล.เคทีบีเอสที ระบุในบทวิเคราะห์วันนี้ (25 ก.ค.65) ว่า บริษัท จีเอฟพีที จำกัด (มหาชน)  หรือ GFPT คงคำแนะนำ “ซื้อ” และปรับราคาเป้าหมายขึ้นเป็น 19.00 บาท โดยคาดว่าบริษัทจะรายงาน core profit ในไตรมาส 2/2565 อยู่ที่ 443 ล้านบาท (โต 152% เทียบช่วงเดียวกันของปีก่อน, โต 4% เทียบไตรมาสก่อนหน้า) ขยายตัว เทียบช่วงเดียวกันของปีก่อน จากฐานต่ำ และยังเดินหน้าขยายตัว เทียบไตรมาสก่อนหน้า สาเหตุหลักมาจาก
1.) รายได้จากธุรกิจ farm ที่ปรับขึ้นโดดเด่นจากราคาขายไก่และปริมาณขายที่ปรับตัวขึ้น 2.) gross margin ปรับตัวขึ้นมาอยู่ที่ 15% ผลจากราคาขายที่ดีขึ้น 3.) SG&amp;A ลดลงเล็กน้อยมาอยู่ที่ 9.3% จากค่าระวางเรือที่ปรับตัวลง แต่คาดว่า equity income จะปรับตัวลงจากต้นทุนของ GFN และ Mckey ที่สูงขึ้น
โดยปรับประมาณการกำไรสุทธิปี 2565/2566 ขึ้น โต 24% และ โต 18% อยู่ที่ 1,606 ล้านบาท (โต 711% เทียบช่วงเดียวกันของปีก่อน) และ 1,787 ล้านบาท (โต 5%) จากการปรับ 1.) gross margin ขึ้นเป็น 14.5% จากคาดการณ์ราคาขายไก่ที่จะทรงตัวใน ระดับสูงได้ และต้นทุนวัตถุดิบที่เริ่มปรับตัวลง 2.) equity income ขึ้นจากส่วนแบ่งกำไรจาก GFN และ Mckey ดีขึ้น 3.) SG&amp;A/Sales ลดลงจากค่าระวางเรือที่เริ่มปรับตัวลง โดยปี 2566 ผลการดำเนินงานจะยังเติบโตได้จากกำลังการเชือดที่มากขึ้น และ U.rate ที่ดีขึ้น
ด้านราคาหุ้น underperform SET -13% ในช่วง 1 เดือนที่ผ่านมาสาเหตุมาจากการปรับตัวลงของราคาหุ้นในสัปดาห์ที่ผ่านมาจากความกังวลว่ารัฐบาลจะเข้ามาแทรกแซงราคาขายไก่ จากที่กระทรวงพาณิชย์แจ้งว่าราคาขายและหมูจะปรับตัวลงในช่วงครึ่งปีหลัง แต่มองว่าจากประกาศของกระทรวงพาณิชย์เป็นไปตามกลไกตลาดมากกว่าการแทรกแซง เนื่องจากปัจจุบันราคาต้นทุนวัตถุดิบได้เริ่มปรับตัวลงมาต่อเนื่อง
ดังนั้นจึงมีมุมมองว่าราคาขายเนื้อสัตว์ในช่วงครึ่งปีหลังมีโอกาสปรับตัวลง แต่จะยังอยู่ในระดับสูงได้จากการบริโภคที่ฟื้นตัว และ supply หมูที่หายไปจาก ASF โดยยังแนะนำ “ซื้อ” จากผลการดำเนินงานของบริษัทที่ฟื้นตัวเด่นในปี 2565 และยังเติบโตได้ต่อปี 2566 มี catalyst จากโรงเชือดแห่งใหม่ที่มี capacity เพิ่มขึ้น 1 เท่าตัว และ U.rate ที่ดีขึ้น